Kabuto (Pokémon) - Wikipedija

# Kabuto (Pokémon)

### Izvor: Wikipedija

Kabuto
Opći podaci
Japansko ime | カブト, Kabuto
Redni broj | 140
Generacija | prva
Vrsta | Kameni/Vodeni
Stupanj | Elementarni stupanj
Razvio se iz | -
Razvija se u | Kabutopsa
Razvoj | stjecanjem iskustva
Visina | 0.5 m
Težina | 11.5 kg
Sposobnost | Borbeni oklop (Battle Armor)/Hitro plivanje (Swift Swim)

Kabuto je jedan od 493 fiktivne vrste Pokémona iz Pokémon franšize – videoigara, animiranih serija, manga stripova, TCG–a i ostalih medija kojima je tvorac Satoshi Tajiri.

Ime "Kabuto" dolazi od japanske riječi "kabuto" = kaciga, i "kabutogani", japansko ime za rakove. U početku, Kabuto se trebao zvati Att, što je – kada se spoji s evoluiranim oblikom Lantis (kasnije pozntog kao Kabutops) – zapravo igra riječi za riječ Atlantis.

## [uredi] Biološke karakteristike

Kao što je već gore navedeno, Kabuto podsjeća na raka s oklopom. Nalikuje na ljuskara, prekriven tvrdim smeđim oklopom sa dva malena oka na njemu. Ispod oklopa, Kabutov je pravi oblik prikriven sjenom; jedino što možemo vidjeti jesu četiri noge nalik na pandže i svjetlucave crvene oči.

Kabuto je Pokémon za kojega se mislilo da je odavno izumro. Ipak, današnja moderna tehnologija Pokémon svijeta dopušta znanstvenicima da kloniraju Kabutoa koristeći se genetskim materijalom iz njegovih fosiliziranih ostataka. Tako se ova vrsta oživi i pušta u svoje prirodno stanište. Od njihova izumiranja, živi su primjeri viđeni samo u rijetkim prilikama, pokazujući da njihovo izumiranje nije bilo potpuno kao što su svi mislili.

Kabuto nije promijenio oblik tijekom 300,000,000 godina. On je Vodeni Pokémon, koji se skrivao na morskom dnu te su u tom položaju nađeni njegovi fosilizirani ostaci. Dok je ovako skriven na morskom dnu, Kabuto ostavlja izložen samo svoj tvrdi oklop, koji ga štiti od većine napada, dok oči na njegovim leđima nastavljaju promatrati okolinu. Ako se Kabuto nađe na svojim leđima, postaje bespomoćan jer se samostalno ne može okrenuti natrag na noge.

Po riječima iz Pokémon animirane serije, ulje iscijeđeno iz Kabutoa ima mnoga zanimljiva ljekovita svojstva, a jedna je od njih i dugovječnost.

## [uredi] U videoigrama

Kabutoa se može naći jedino u Pokémon Red, Blue, FireRed i LeafGreen videoigrama, ako igrač Kupolasti fosil (Dome Fossil) u Mjesečevoj planini umjesto Spiralnog fosila (Helix Fossil). Fosil se može oživjeti ako ga se odnese u laboratorij u gradu Cinnabaru.

Kabuto ima odličan Attack i Defense status, kao i prosječan Speed status za Elementarnog Pokémona, ali je njegov HP iznimno nizak. Dvostruko je slab na Travnate Pokémone, što s njegovim niskim Special Defense statusom čini veoma osjetljivim na njih. Kabuto može naučiti Leteći napad Zračnog asa (Aerial Ace), koji mu može dati prednost u takvim situacijama. Drugi napadi koji se često koriste kod Kabutoa uključuju Drevnu moć (Ancientpower) i Ples kiše (Rain Dance), što će učiniti njegove Vodene napade učinkovitijim i ubrzati njegovu brzinu zahvaljujući njegovoj sposobnosti Hitrog plivanja (Swift Swim).

## [uredi] U animiranoj seriji

Kabuto se prvi put "pojavio" u animiranoj seriji u epizodi 13. Pokémanijak Bill obukao se u veliki kostim Kabutoa pokušavajući bolje shvatiti njegovo prirodno ponašanje. Njegovo prvo pravo pojavljivanje bilo je u epizodi 46, kada ga je otkrio Ash dok je Tima Raketa pokušavao raznijeti Grandfather Kanjon. Kabutovo sljedeće pojavljivanje bilo je u epizodi 91, gdje se pojavio u velikom broju. Njegovi fosili u Orange arhipelagu, koji ih je bio prepun, oživjeli su pod utjecajem crvenog svjetla mjesečine. Ovo se vjerojatno odnosi na kineski mit o "kamenim lastavicama", fosiliziranim kamenim bićima koja ožive i lete uokolo.

Dobavljeno iz "http://hr.wikipedia.org../../../k/a/b/Kabuto_%28Pok%C3%A9mon%29_dff1.html"

Kategorije: Kameni Pokemoni | Vodeni Pokemoni

##### Views

- Članak
- Razgovor
- Trenutna inačica

##### Traži

##### Drugi jezici

- English
- Suomi
- Italiano
- 日本語